b'\n_START_ARTICLE_\nJohn Hawkins\n_START_SECTION_\nGenealogia\n_START_PARAGRAPH_\nJohn Hawkins era fill de William Hawkins i Joan Trelawney. William era fill de JOhn Trelawney i Florence Courtenay, filla d\'Hugh Courtenay. Hugh Courtenay era fill d\'Hughie Courtenay, Sr i Matilda "Maud" Beaumont. La mare de Maud fou Eleanor Plantagenet, que era besn\xc3\xa9ta del rei Enric III d\'Anglaterra. Aix\xc3\xb2 va fer que John Hawkins era rebesn\xc3\xa9t en set\xc3\xa8 grau d\'aquest rei. John tamb\xc3\xa9 era fill de cos\xc3\xad de Sir Francis Drake.\n_START_SECTION_\nPrimer viatge (1555-1563)\n_START_PARAGRAPH_\nJohn Hawkins va formar un sindicat de mercants per invertir en el comer\xc3\xa7 d\'esclaus. El 1555, va fer un viatge amb tres vaixells cap al Carib, passant per Sierra Leone. Ells varen segrestar un vaixell esclavista portugu\xc3\xa8s que portava 301 esclaus al Carib. Tot i tenir dos vaixells confiscats per les autoritats espanyoles, ell va vendre els esclaus a Santo Domingo, cosa que va procurar molts beneficis per als seus inversors londinencs. El seu viatge va provocar que Espanya prohib\xc3\xads que qualsevol vaixell angl\xc3\xa8s an\xc3\xa9s a les seves col\xc3\xb2nies. El 1565, John Hawkins va portar els primers esclaus des d\'\xc3\x80frica cap a les Illes del Carib i les Am\xc3\xa8riques meridionals.\n_START_SECTION_\nSegon viatge (1564-1565)\n_START_PARAGRAPH_\nEl segon viatge el va comen\xc3\xa7ar el 1564. La reina Elisabet I d\'Anglaterra aquesta vegada va participar finan\xc3\xa7ant el viatge, que el feia amb m\xc3\xa9s vaixells. Hawkins va viatjar vers Borburata (a l\'actual Vene\xc3\xa7uela), a on hi va portar uns 400 africans. D\'aqu\xc3\xad, va anar cap a Riohacha (actual Col\xc3\xb2mbia). Els oficials espanyols van intentar que Hawkins no vengu\xc3\xa9s esclaus, imposant-li taxes, per\xc3\xb2 aquest va refusar-les. Despr\xc3\xa9s de vendre els seus esclaus, el Capit\xc3\xa0 Hawkins va fugir cap a la col\xc3\xb2nia francesa de Florida. El 1566 va retornar a Anglaterra i va obtenir pels seus financers un benefici del 60%.\n_START_SECTION_\nTercer viatge (1567-1569)\n_START_PARAGRAPH_\nEn el tercer viatge, Hawkins va obtenir molts m\xc3\xa9s esclaus i va augmentar la seva "c\xc3\xa0rrega" capturant un vaixell esclavista portugu\xc3\xa8s amb els esclaus que transportava. A San Juan de Ul\xc3\xbaa (a l\'actual Veracruz), va haver de lluitar contra una flota espanyola. Despr\xc3\xa9s de la Batalla de San Juan de Ul\xc3\xbaa nom\xc3\xa9s es van escapar dos vaixells anglesos i van tenir un dur viatge de tornada a casa. _NEWLINE_Tot i que aquests tres primers viatges foren empreses com un mig-pirata (corsari), la reina Isabel I, que necessitava diners, se\'n va aprofitar. _NEWLINE_Hawkins va escriure sobre els detalls d\'aquest tercer viatge a An Alliance to Raid for Slaves. El explica com fer el comer\xc3\xa7 d\'esclaus i com aquest depenia dels aliats africans que col\xc2\xb7laboraven amb ells. Tamb\xc3\xa9 comenta el nivell de viol\xc3\xa8ncia que ell i els seus homes utilitzaven per a assegurar-se els seus captius. El t\xc3\xadtol ja ens parla sobre la seva metodologia.\n_START_SECTION_\n1570-1587\n_START_PARAGRAPH_\nCom un part de la xarxa governamental de contraintelig\xc3\xa8ncia, Hawkins va pretendre \xc3\xa9sser part de la Conspiraci\xc3\xb3 de Ridolfi contra la reina Elisabet el 1571. Per a guanyar-se la confian\xc3\xa7a de l\'ambaixador espanyol d\'Anglaterra, va aprendre els detalls de la conspiraci\xc3\xb3 i notific\xc3\xa0 el govern perqu\xc3\xa8 els arrestessin. Va oferir els seus serveis als espanyols per obtenir informaci\xc3\xb3 sobre els presoners i per a descobrir els plans espanyols per a la invasi\xc3\xb3 d\'Anglaterra._NEWLINE_Per a agrair la seva tasca, fou recompensat fent-lo Parlamentari. Va esdevenir Tresorer de la Royal Navy l\'1 de gener de 1578 despr\xc3\xa9s que mor\xc3\xads el seu antecessor, el seu sogre; Benjamin Gonson. Les reformes de Hawkins en el finan\xc3\xa7ament de l\'armada anglesa va fer que el seu rival, Sir William Wynter, l\'acus\xc3\xa9s de prevaricaci\xc3\xb3. La Commission anti-frau va decidir que no hi havia corrupci\xc3\xb3._NEWLINE_Hawkins s\'havia decidit que la Marina anglesa tingu\xc3\xa9s els millors vaixells del m\xc3\xb3n i els millors mariners, augmentant-los els sous per a motivar-los millor. _NEWLINE_Hawkins va fer importants esfor\xc3\xa7os en la construcci\xc3\xb3 de nous vaixells i arreglant els vells. Tamb\xc3\xa9 va introduir millores t\xc3\xa8cniques perqu\xc3\xa8 els vaixells anglesos fossin m\xc3\xa9s r\xc3\xa0pids i millors.\n_START_SECTION_\nL\'Armada Invencible\n_START_PARAGRAPH_\nLes mesures innovadores de Hawkins van fer que els nous vaixells anglesos fossin m\xc3\xa9s r\xc3\xa0pids i m\xc3\xa9s maniobrables. El 1588 van ser testats en la Derrota de l\'Armada Invencible. Hawkins, en aquesta contesa era contraalmirall i un dels tres principals comandants de la flota brit\xc3\xa0nica contra l\'Armada. Pel paper de Hawkins en aquesta batalla naval hist\xc3\xb2rica, va \xc3\xa9sser nomenat cavaller. _NEWLINE_Despr\xc3\xa9s de la derrota de l\'Armada Invencible, Hawkins va provocar la confiscaci\xc3\xb3 del tresor de Felip II per evitar que Espanya ref\xc3\xa9s la seva Armada. El 1589, Hawkins va fer una gran operaci\xc3\xb3 militar amb el seu aprenent, Francis Drake per interceptar les naus del tresor espanyol (L\'Expedici\xc3\xb3 Drake-Norris). Aquesta empresa va fallar, per\xc3\xb2 va animar que altres pirates anglesos ho intentessin._NEWLINE_El 1590, Drake i Hawkins van fundar un lloc per a la caritat a favor dels antics mariners que havien envellit. Aquest fou convertit en hospital el 1592. El 1594 va crear un altre hospital, el Sir John Hawkins\' Hospital.\n_START_SECTION_\nPatates, tabac i taurons\n_START_PARAGRAPH_\nLes patates va ser el primer producte importat a Anglaterra (segurament a Irlanda) per Hawkins, entre 1563 i 1565. _NEWLINE_Alguns acad\xc3\xa8mics consideren que John Hawkins va introduir el tabac a Anglaterra. Situen la data entre 1564 i 1569. En els diaris del seu segon viatge es menciona "Ltobaccoj", que podria ser el tabac (tobacco (angl\xc3\xa8s))._NEWLINE_L\'Oxford English Dictionary diu que el mot shark (taur\xc3\xb3) fou introdu\xc3\xaft pels mariners de Hawkins, que van portar un taur\xc3\xb3 i el van exhibir a Londres el 1569. Recentment s\'ha suggerit que el mot \xc3\xa9s una derivaci\xc3\xb3 de xoc, la paraula que significa peix en la llengua maia parlada al Yucatan.\n_START_SECTION_\nMort\n_START_PARAGRAPH_\nEl 1595 va acompanyar el seu fill de cos\xc3\xad, Sir Francis Drake en una empresa per a capturar els tresors espanyols a les \xc3\x8dndies Occidentals, que els va involucrar a la Batalla de San Juan (1595). En aquest viatge, ambd\xc3\xb3s van emmalaltir i Hawkins va morir al mar a prop de Puerto Rico. Drake va morir, segurament de dissenter\xc3\xada, el 27 de gener i fou llan\xc3\xa7at al mar a la costa de Porto Belo. Hawkins fou succe\xc3\xaft pel seu fill, Sir Richard Hawkins. _NEWLINE_Hawkins torna a ser focus d\'atenci\xc3\xb3 p\xc3\xbablica el juny del 2006, quan el seu descendent, Andrew Hawkins es va disculpar p\xc3\xbablicament per les accions del seu ancestre en el comer\xc3\xa7 d\'esclaus.'